हम अब भी बचा सकते हैं टेस्ट : मिश्रा  
इंग्लैंड के खिलाफ तीसरे टेस्ट में हार टालने के लिए संघर्ष रही भारतीय टीम के स्पिनर अमित मिश्रा ने उम्मीद जताई कि भारत अब भी मैच को बचा सकता है।
इंग्लैंड के खिलाफ तीसरे टेस्ट मैच में हार टालने के लिए संघर्ष रही भारतीय टीम के स्पिन गेंदबाज अमित मिश्रा ने उम्मीद जताई है कि टीम इंडिया अब भी इस मैच को बचा सकती है।  इंग्लैंड के तीन विकेट हासिल करने वाले मिश्रा ने कहा, मैं इसको लेकर सकारात्मक हूं कि हम इस मैच को बचा सकते हैं। हमने पहले भी ऐसा किया है। हमारे पास अच्छे बल्लेबाज हैं और बल्लेबाजी करने के लिए यह एक अच्छी पिच है। मैं नहीं मानता कि हम यह टेस्ट हार जाएंगे।  इस मैच में तिहरा शतक जड़ने से चूक गए एलेस्टर कूक की भी मिश्रा ने तारीफ की। मिश्रा ने कहा, कुक ने बहुत धैर्य दिखाया। उन्होंने विकेट को समझते हुए बहुत अच्छी बल्लेबाजी की।